b'\n_START_ARTICLE_\nDen lange rejse (film)\n_START_SECTION_\nHandling\n_START_PARAGRAPH_\nP\xc3\xa5 en togrejse kan man opleve mange sp\xc3\xa6ndende og s\xc3\xa6re ting, og det er da ogs\xc3\xa5 lige, hvad der sker for en dreng, der m\xc3\xa5bende m\xc3\xa5 l\xc3\xa6gge tegneserien, da en mystisk mand begynder at fort\xc3\xa6lle, at han har levet og rejst i hundrede tusinde \xc3\xa5r. Han beretter st\xc3\xa6rkt personligt sin p\xc3\xa5 een gang enkle og forunderlige historie. Det handler nemlig om selve menneskets historie fra urj\xc3\xa6gernes barske liv til n\xc3\xb8jsom bondetilv\xc3\xa6relse og farefyldt skibsfart og blomstrende handel. Men det er det almindelige menneskes dr\xc3\xb8mme og str\xc3\xa6ben, der fort\xc3\xa6lles om. Her er ikke megen tid til kedelige og dovne grever og baroner! En frisk live action og moderne videoficeret historieundervisning, der for eksempel kan supplere b\xc3\xa5de b\xc3\xb8ger og tegnefilmen\xc2\xa0\xc2\xbbVerdenshistorien\xc2\xab\xc2\xa0(se denne).'